[{"text_idx": "#000004", "text": "Inimkonda ei pa\u0308a\u0308sta hukatusest mitte lapsiidolite pime kummardamine ja meie eelka\u0308ijate seniste valikute idealiseerimine, vaid o\u0303ige suunavalik, teaduslik-tehniline nutikus ja majanduslik mo\u0303tlemine, kirjutab Jaan Ja\u0308rvik."}, {"text_idx": "#000005", "text": "Alustada tuleb to\u0303demusest, et \"kliimakriis\" ei ole praegusele olukorrale ko\u0303ige o\u0303nnestunum nimetus. Tegelikult on inimkond energiakriisis, sest ko\u0303ik kliimamuutusi vo\u0303imendavad negatiivsed inimtegevused on seotud meie energiaalaste (sund)valikutega."}, {"text_idx": "#000006", "text": "Teisiso\u0303nu - kriisist ei tule va\u0308lja tuua mitte kliima, vaid energiatootmine/tarbimine ning siis muutuvad ka kliimaku\u0308simused leebemaks. Va\u0308hemalt energiaga seonduvat osa saab panna inimkonna vastutusele."}, {"text_idx": "#000007", "text": "Kes aga soovib elada hirmus ja ku\u0308lvata hirmu teistelegi, neile ja\u0308a\u0308b alatiseks vo\u0303imalus karta ko\u0303iki muid kliimat mo\u0303jutavaid na\u0308htusi, olgu need kosmilised vo\u0303i geotermilised, mida inimene kunagi ega kuidagi va\u0308ltida ei suuda."}, {"text_idx": "#000008", "text": "Igatahes on ko\u0303ik kolm suurt kasvuhoonegaase tootvat valdkonda seotud inimeste energiaalaste valikutega. Elektri ja sooja tootmine, transport ning to\u0308o\u0308stus - ko\u0303ik need valdkonnad vajavad energiat, mis seni on andnud oma panuse ka maakera soojemaks ku\u0308tmisesse."}, {"text_idx": "#000009", "text": "Kui vaadata kliima- ja energiakriisi ka\u0308sitlevat u\u0308hiskondlikku, arutelu siis pole suurt vahet, kas see on Eestis vo\u0303i mujal maailmas, siis enamus auru kipub kuluma moraalse vastasseisu peale."}, {"text_idx": "#000010", "text": "U\u0308hed na\u0308itavad vo\u0303imalikult palju ja vo\u0303imalikult agressiivselt na\u0308puga neile, kes oma energiakasutusega kas siis sihilikult vo\u0303i parema puudumisel patustavad. Teised ja\u0308lle o\u0303igustavad oma valikuid ja teevad kohati ka teatrit, na\u0308itamaks ennast o\u0303ilsama, eetilisema ja rohelisemana, kui tegelikult ollakse."}, {"text_idx": "#000011", "text": "Na\u0308iteks hiljuti avastas briti ajakirjandus, et nende riikliku lennufirma lennukid veavad odavamast lennujaamast ku\u0308tust kaasa, et peaks va\u0308hem tankima seal, kus ku\u0308tus kallim on. Liigse laadungi vedamine kulutab rohkem ku\u0308tust ja emiteerib rohkem su\u0308sihappegaasi."}, {"text_idx": "#000012", "text": "Samal ajal reklaamis sama lennufirma, et nende pardaajakirjad on va\u0308ga keskkonnateadlikult o\u0303hukesele paberile tru\u0308kitud, et ku\u0308tusekulu kokku hoida. Ehk et ma\u0308ng ka\u0308ib hinnangute andmise peale."}, {"text_idx": "#000013", "text": "Ka kogu Greta Thunbergi na\u0308htus tugineb sajaprotsendiliselt moraalimajakaks olemisele. Millist teaduslik-tehnilist uuendust vo\u0303i majanduslikult la\u0308bimo\u0303eldud lahendust saakski u\u0308ks laps pakkuda? Tema roll ei saagi olla enamat kanaarilinnu rollist kaevanduses ning ta\u0308iskasvanud peavad endale sellest aru andma."}, {"text_idx": "#000014", "text": "See ta\u0308hendab u\u0308helt poolt, et last ei ole kohane asja eest teist taga nuhelda. Teisalt, et tema kummardamisega ja altarile asetamisega ei tohi liiale minna. Ka kaevanduses ei ole aega ja\u0308a\u0308da puuripo\u0303hja kukkunud kanaarilindu imetlema. Tuleb tegutseda."}, {"text_idx": "#000017", "text": "Kui suund on selge, tuleb eesma\u0308rgi poole minema hakata. Aga see ei ole jalutuska\u0308ik pargis. Energeetika on suur a\u0308ri, konkurents on tihe, turg on meeletu. Eestil on selles osas samuti hea vo\u0303imalus, kuid ainult siis, kui suudetakse u\u0308le olla sisemistest vastuoludest ja tajuda tulevikuarenguid o\u0303igesti."}, {"text_idx": "#000018", "text": "On selge, et sajandi jagu Eestile energiajulgeolekut taganud po\u0303levkivienergeetika on nu\u0308u\u0308dsetes turutingimustes to\u0303rjutud seisus. Pikaajaliselt po\u0303hiliselt po\u0303levkivienergeetikale ja\u0308a\u0308da pole vo\u0303imalik."}, {"text_idx": "#000019", "text": "Samal ajal arenevad kohalikud pa\u0308ikese- ja tuuletehnoloogia ettevo\u0303tted. Nende teaduslik-tehniline nutikus kannab neid taastuvenergeetikaga tuleviku poole."}, {"text_idx": "#000020", "text": "Aga riik on sundolukorras. Eesti Energia ku\u0308ll tegeleb tuule- ja pa\u0308ikeseparkidega, aga pole ilmutanud piisavat koosto\u0308o\u0308huvi Eestis arendatavate tipptuulikute vastu. Kas riik suudab sellises olukorras na\u0308ha suurt pilti ja toetada tulevikutehnoloogiaid?"}, {"text_idx": "#000021", "text": "\"Vo\u0303in kinnitada, et va\u0308hemalt tuuletehnoloogia alal on Eestis juba praegu maailmatasemel leiutised.\""}, {"text_idx": "#000022", "text": "Olles ise aastaku\u0308mneid seotud tuuleenergeetikaga (mu isatallu pu\u0308stitati elektrituulik juba 1959. aastal!) ja teinud sellealast teadusto\u0308o\u0308d, vo\u0303in kinnitada, et va\u0308hemalt tuuletehnoloogia alal on Eestis juba praegu maailmatasemel leiutised ja to\u0308o\u0308tav tuulik Saaremaal."}, {"text_idx": "#000023", "text": "Paraku on viimase paari aasta uudised olnud aga just sellest, kuidas suure pildi na\u0308gemise vo\u0303ime ja po\u0303hiliselt ma\u0308rkso\u0303nadele toetuvad otsustajad on tulevikutehnoloogia kasutuselevo\u0303tule pu\u0308u\u0308dnud pidurid peale panna."}, {"text_idx": "#000024", "text": "Kokkuvo\u0303ttes - Eestil on mo\u0303istlik teadvustada, et Eleoni tuulikute na\u0308ol on meil tegu va\u0308ga nutikate ja maailma parimate tuulikutega, mida ilma oma silmaga na\u0308gemata on raske ette kujutada ja hinnata. Selleks, et need tuulikud hakkaksid sarnaselt Skype \u0301iga Eesti elu edendama, tuleks pidurid maha vo\u0303tta ja seljad kokku panna. Pa\u0308ikeseenergeetikale vo\u0303ivad olulist tuge osutada ka TTU\u0308-s va\u0308ljato\u0308o\u0308tatud originaalsed vaheldid."}, {"text_idx": "#000025", "text": "Taastuvenergeetika tulevik peab olema isemajandav, selleta pole ja\u0308tkusuutlikkust. See ta\u0308hendab, et taastuvenergeetika mainet aastaid rikkunud lisamaksustamised peavad kaduma."}, {"text_idx": "#000026", "text": "Tehnika areng on selle piiri o\u0303nneks kohati ka juba u\u0308letanud ja see suund ja\u0308tkub. Tulemuseks on olukord, kus ainult moraaliku\u0308simusest huvitatud na\u0308puvibutajatele ei saa enam ette heita, et nad no\u0303uavad vo\u0303imatut - midagi, mis pole tehniliselt vo\u0303imalik ja/vo\u0303i mis on liiga kallis."}, {"text_idx": "#000027", "text": "Tuuletehnoloogia areng to\u0303i tasuvuspiiri esmalt ka\u0308tte kuival maal. Aga juba paar aastat saab ka meretuuleparke rajada arvestusega, et turuhinnaga maha mu\u0308u\u0308dav toodang katab investeeringute kulud ja omanike o\u0303igustatud kasumiootuse."}, {"text_idx": "#000028", "text": "U\u0308ks selle arengu eeldus on olnud tootmisseadmete tootlikkuse suurendamine. Ehk et tuulikute kasvamine ko\u0303rgusesse ja labade sirutumine on osa majandusliku ja\u0308tkusuutlikkuse tagamisest. Suurem seade on lihtsalt to\u0303husam ja suudab tehtud investeeringu tagasi teenida ning mu\u0308u\u0308a seejuures energiat tarbijale vastuvo\u0303etava hinnaga."}, {"text_idx": "#000029", "text": "Seda arvesse vo\u0303ttes on ko\u0303ik vo\u0303itlused tuulikute suuruse vastu ebapa\u0308devad ja perspektiivitundetud. Kui tuulikute suurus tekitab kuskil na\u0308iteks riigikaitselisi probleeme, siis tuleb neid lahendada samuti ha\u0308sti la\u0308bimo\u0303eldult."}, {"text_idx": "#000030", "text": "Piltlikult o\u0308eldes ka\u0308ivitab labade lu\u0308hemaks saagimine kogu ahela vastupidiseks po\u0308o\u0308rdumise, kus tootmine muutub mittetasuvaks, investeeringud ja\u0308etakse tegemata, kasutusse ja\u0308a\u0308vad po\u0303hiliselt kliimavaenulikuks osutunud vanad tehnoloogiad ning me lo\u0303petame seal, kus alustasime - kliima- ja energiakriisis."}, {"text_idx": "#000031", "text": "Kokkuvo\u0303ttes - Eestil tuleb kindlalt ja\u0308a\u0308da valitsuse otsuse juurde, mis lahendab lisaradarite abil tuuleenergeetika arendamisega seotud riigikaitse mured. See pole mitte ainult o\u0303ige ja eetiline kliimamuutusi silmas pidades vaid ka majanduslikult otstarbekas ja tark tegu."}, {"text_idx": "#000036", "text": "Enne alternatiivenergeetika kasutuselevo\u0303ttu peab Eesti uuendama po\u0303levkivitehnoloogiat"}, {"text_idx": "#000037", "text": "Tuuleparkide rajajad su\u0308u\u0308distasid kaitseministeeriumi oma tegevuse takistamises"}, {"text_idx": "#000038", "text": "Erik Gamzejev: vo\u0303lg Ida-Virumaa ees"}, {"text_idx": "#000041", "text": "Raport: kliimamuutuste mo\u0303ju saab tundma iga laps"}, {"text_idx": "#000042", "text": "EIB lo\u0303petab 2022. aastal fossiilku\u0308tuseprojektide rahastamise"}, {"text_idx": "#000043", "text": "Kaja Kallas: po\u0303levkivisse ja\u0308tkuv investeerimine pole mo\u0303istlik"}, {"text_idx": "#000045", "text": "Riik ostab uued radarid, et Kirde-Eestisse saaks rajada tuuleparke"}, {"text_idx": "#000046", "text": "11 000 teadlase u\u0308hispo\u0308o\u0308rdumine: kliimakriis on ka\u0308es ja su\u0308veneb kiiresti"}, {"text_idx": "#000047", "text": "IPCC raportite juhtivautor: teadlastel on aeg ra\u0308a\u0308kida poliitikute ja a\u0308rimeestega"}, {"text_idx": "#000048", "text": "Strandberg ja Meesak: riskantne soovitus kliimaneutraalseks tulevikuks"}, {"text_idx": "#000049", "text": "Teadlane: metsamajanduses leidub lahendus kliimakriisile"}, {"text_idx": "#000050", "text": "Martin Luiga: kuidas jo\u0303uame looduskriiside lahendamiseni?"}, {"text_idx": "#000053", "text": "Madis Somelar: kas o\u0303petajad on po\u0303hjustanud puuduja\u0308a\u0308gi riigieelarves?"}, {"text_idx": "#000054", "text": "Rasmus Kattai: majanduskasv ei ravi kroonilist eelarvepuuduja\u0308a\u0308ki"}, {"text_idx": "#000060", "text": "Kaspar Viilup: virtuaalreaalsus vo\u0303ib olla tulevik, aga mitte veel"}, {"text_idx": "#000062", "text": "Ornitoloog: praegu on ha\u0308sti mitmekesine ra\u0308ndeaeg"}, {"text_idx": "#000065", "text": "Assadi ootas Hiinas suurejooneline vastuvo\u0303tt"}, {"text_idx": "#000066", "text": "To\u0303nis Mo\u0308lder erakonnavahetusest: la\u0308a\u0308nes ei saa ajada idapoliitikat"}, {"text_idx": "#000072", "text": "Ukraina va\u0308ed teevad Verbove suunal edusamme"}, {"text_idx": "#000073", "text": "Autoku\u0308tuse aktsiisi langetamine la\u0308heb Soomele maksma 270 miljonit eurot"}, {"text_idx": "#000075", "text": "Otse: seminar Eesti teaduseetika hetkeseisust ja tulevikust"}, {"text_idx": "#000077", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]